Document ID: 32005D0028

KOMISJONI OTSUS,
12. jaanuar 2005,
millega muudetakse otsust 93/52/EMÜ teatavate Itaalia provintside ametlikult brutselloosi (B. melitensis) vabaks tunnistamise suhtes ja otsust 2003/467/EÜ teatavate Itaalia provintside ametlikult veiste tuberkuloosi, brutselloosi ja ensootilise leukoosi vabaks tunnistamise suhtes
(teatavaks tehtud numbri K(2004) 5548 all)
(EMPs kohaldatav tekst)
(2005/28/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I osa punkti 4, A lisa II osa punkti 7 ja D lisa I osa punkti E,
võttes arvesse nõukogu 28. jaanuari 1991. aasta direktiivi 91/68/EMÜ ühendusesisest lammaste ja kitsedega kauplemist reguleerivate loomatervishoiu nõuete kohta, (2) eriti selle A lisa 1. peatüki punkti II,
ning arvestades järgmist:
(1)
Komisjoni 21. detsembri 1992. aasta otsuses 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus, (3) on loetletud liikmesriikide piirkonnad, mis on direktiivi 91/68/EMÜ kohaselt tunnistatud ametlikult brutselloosi (B. melitensis) vabaks.
(2)
Toscana maakonna Firenze, Livorno, Lucca, Massa-Carrara, Pisa, Pistoia, Prato ja Siena provintsis ning Umbria maakonna Perugia ja Terni provintsis on vähemalt 99,8 % lamba- ja kitsekasvatusmajanditest ametlikult brutselloosivabad. Lisaks sellele on need provintsid kohustunud järgima teatavaid muid direktiiviga 91/68/EMÜ sätestatud tingimusi, mis käsitlevad pistelise kontrolli läbiviimist pärast asjaomaste provintside brutselloosivabaks tunnistamist.
(3)
Seepärast tuleks Toscana maakonna Firenze, Livorno, Lucca, Massa-Carrara, Pisa, Pistoia, Prato ja Siena provints ning Umbria maakonna Perugia ja Terni provints tunnistada lamba- ja kitsekasvatusmajandite osas ametlikult brutselloosi (B. melitensis) vabaks.
(4)
Veiste tuberkuloosi, brutselloosi ja ensootilise leukoosi vabaks tunnistatud liikmesriikide piirkondade loetelud on sätestatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega. (4)
(5)
Itaalia on esitanud komisjonile Lombardia maakonna Como provintsi ja Toscana maakonna Prato provintsi kohta dokumentatsiooni, millest ilmneb vastavus direktiivis 64/432/EMÜ sätestatud asjakohastele nõuetele, et nendele provintsidele saaks anda ametlikult tuberkuloosivaba piirkonna staatuse seoses veisekarjadega.
(6)
Itaalia on esitanud komisjonile Lombardia maakonna Brescia provintsi, Toscana maakonna Prato provintsi ja Umbria maakonna Perugia ja Terni provintsi kohta dokumentatsiooni, millest ilmneb vastavus direktiivis 64/432/EMÜ sätestatud asjakohastele nõuetele, et nendele provintsidele saaks anda ametlikult brutselloosivaba piirkonna staatuse seoses veisekarjadega.
(7)
Itaalia on esitanud komisjonile ka Lombardia maakonna Pavia provintsi, Toscana maakonna Massa-Carrara provintsi ja Umbria maakonna Perugia ja Terni provintsi kohta dokumentatsiooni, millest ilmneb vastavus direktiivis 64/432/EMÜ sätestatud asjakohastele nõuetele, et nendele provintsidele saaks anda ametlikult veiste ensootilise leukoosi vaba piirkonna staatuse seoses veisekarjadega.
(8)
Pärast Itaalia esitatud dokumentatsiooni hindamist tuleks Lombardia maakonna Como provintsile ja Toscana maakonna Prato provintsile anda ametlikult veiste tuberkuloosi vaba piirkonna staatus, Lombardia maakonna Brescia provintsile, Toscana maakonna Prato provintsile ja Umbria maakonna Perugia ja Terni provintsile tuleks anda ametlikult veiste brutselloosvaba piirkonna staatus, Lombardia maakonna Pavia provintsile, Toscana maakonna Massa-Carrara provintsile ja Umbria maakonna Perugia ja Terni provintsile tuleks anda ametlikult veiste ensootilise leukoosi vaba piirkonna staatus.
(9)
Seepärast tuleks otsuseid 93/52/EMÜ ja 2003/467/EÜ vastavalt muuta.
(10)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/52/EMÜ II lisa muudetakse vastavalt käesoleva otsuse I lisale.
Artikkel 2
Otsuse 2003/467/EÜ I, II ja III lisa muudetakse vastavalt käesoleva otsuse II lisale.
Artikkel 3
Käesolev otsus on adresseeritud liikmesriikidele.
Brüssel, 12. jaanuar 2005

Labels: 0
18
6